รัฐมนตรีว่าการกระทรวงยุติธรรม เตรียมเสนอปลดใบกระท่อมออกจากบัญชียาเสพติด เนื่องจากข้อมูลพบว่าให้คุณมากกว่าโทษ
รัฐมนตรีว่าการกระทรวงยุติธรรม เตรียมเสนอปลดใบกระท่อมออกจากบัญชียาเสพติด เนื่องจากข้อมูลพบว่าให้คุณมากกว่าโทษนายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงแนวคิดการปลดใบกระท่อมออกจากบัญชียาเสพติดประเภท 5 ว่า เตรียมเสนอให้มีการแก้ไขกฏหมายในส่วนดังกล่าว เพราะจากการศึกษาข้อมูลเกี่ยวสารเสพติด พบว่าข้อกำหนดขององค์การสหประชาชาติ (ยูเอ็น)ระบุว่าสิ่งที่เข้าข่ายเป็นยาเสพติดมี 4 ปัจจัยคือ ถ้าผู้เสพหยุดเสพแล้วมีผลต่อร่างกาย เช่น มีอาการลงแดง ไม่มีประโยชน์ทางการแพทย์ มีผลทางสาธารณสุข เช่น ร่างกายซูบผอม จิตประสาทหลอน หรือมีผลกระทบต่อสังคม แต่ใบกระท่อม ไม่เข้าข่ายทั้ง 4 ปัจจัย และมีผลเสียน้อยมาก เนื่องจากผู้ที่เคยติดสามารถเลิกได้ง่าย ไม่มีผลข้างเคียง เช่น อาการหงุดหงุดหรือลงแดง มีผลเป็นยาแก้ปวด แก้ไขหรือบำบัดอาการท้องเสียได้ รวมถึงมีฤทธิ์ช่วยบรรเทาอาการเจ็บปวดได้ดี มากกว่ามอร์ฟีนถึง 13 เท่า ทั้งนี้จะสำเร็จหรือไม่ต้องขึ้นอยู่กับหลายส่วน เพราะเป็นเรื่องของกฏหมายส่วนกรณีที่ ส.ส.พรรคประชาธิปัตย์ ลาออกจากพรรค จะเริ่มเป็นการชี้ชัดหรือไม่ว่าจะมีการนำพรรคอื่นมาร่วมรัฐบาลแทน นายสมศักดิ์ ยืนยันว่า ไม่ใช่และไม่น่าจะเกี่ยวข้องกัน เพราะขณะนี้ไม่มีการปรับคณะรัฐมนตรีอย่างแน่นอน เนื่องจากรัฐบาลยังสามารถทำงานได้อยู่ อย่างไรก็ตามมองว่าปัญหาดังกล่าวเป็นเรื่องภายในของพรรคการเมืองที่จะต้องแก้ไขกันเอง ไม่สามารถก้าวล่วงได้ อีกทั้งย้ำว่าที่ประชุม ครม.จะไม่มีการหยิบยกเรื่องนี้ขึ้นมาหารือ เพราะทำหน้าที่ฝ่ายบริหาร ไม่เอาเรื่องการเมืองมาพูดคุยกันอย่างแน่นอน แต่ในส่วนของพรรคการเมืองก็มีการพูดคุยกันตลอดอยู่แล้ว